***COLEGIUL ECONOMIC ”DIMITRIE CANTEMIR” SUCEAVA***

**VĂ INVITĂ SĂ PARTICIPAȚI LA**

**CONCURSUL JUDEȚEAN**

***„ ȘCOALA ȘI DREPTURILE MELE”***

***CAEJ -2019, poziția 2***

**FILM - SCURT METRAJ – 5/10 minute**

**ARGUMENT**

Copiii/tineriii doresc să participe activ la deciziile care sunt luate în școlă, în ceea ce-i privește și să aibă sentimentul că opiniile lor sunt respectate. Înființarea unei comisii în școală care promovesză respectarea drepturilor copiilor/tinerilor presupune ca aceasta, să inițieze demersuri sub orice formă, proiecte, campanii, concursuri și nu numai. Astfel s-a născut ideea derulării unui proiect în anul școlar 2018-2019 care va avea ca parteneri Asociația Părinților din Colegiul Economic ”Dimitire Cantemir”(APPDC), Suceava, Centru European de Informare Europe Direct, Suceava

Copiii/tineriii au idei bune. Lor le trec prin minte lucruri la care adulții nu s-ar gândi. În plus, respectarea deplină a intereselor copilului – unul dintre principiile esențiale ale protecției drepturilor copilului – impune ca acestora să li se dea posibilitatea de a-și exprima părerea cu privire la chestiuni care îi afectează. Copiii/tineriii explică, cu cuvintele lor, că ar dori ca adulții să aibă mai multă încredere în ei, să manifeste mai mult respect pentru părerile lor și să îi implice mai mult în procesele de luare a deciziilor.

Pornind de la cele menționate mai sus activitatea principală a proiectului va fi un concurs de film de 5/10 minute intitulat **”Școala și drepturile mele”**în care să fie prezentate:

**- exemple de respectare a drepturilor copiilor/tinerilor,** sau

**- exemple de nerespectare/încălcare a drepturilor copiilor/tinerilor în școală****.**

La concursul desfăşurat în cadrul proiectului **”ȘCOALA ȘI DREPTURILE MELE”** din CAEJ-poziția 2, are dreptul să participe orice elev din nivelul liceal IX – XII) Pot fi coordonați de unul sau cel mult doi profesori.

Vor participa la concurs toate filmele trimise în format CD/DVD, care respectă tema propusă de organizator şi care îndeplinesc următoarele condiţii:

1. sunt creaţii personale ale celor care le-au trimis;
2. nu sunt purtătoare de drepturi de autor (în privinţa imaginii) care să împiedice difuzarea lor;
3. au legatură cu tema dată;
4. filmele vor trebui să treacă de preselectia juriului; nu toate filmele vor fi selectate şi premiate, ci doar cele considerate de juriu ca îndeplinind criteriile necesare pentru acest lucru.

Materialele transmise trebuie să fie originale, realizate de concurenţi, să nu mai fi apărut vreodată prin mass-media şi să nu fi concurat într-o competiţie similară. Organizatorul nu îşi asumă răspunderea pentru niciun material însuşit în mod ilegal de către participanţi.Autorii filmelor trebuie să se asigure că persoanele care apar în imagini sunt, de asemenea, de acord cu difuzarea filmului. Prin trimiterea filmelor, realizatorii acestora sunt de acord în mod implicit ca aceste filme să fie difuzate cu titlu gratuit.

Participanţii îşi dau acordul, prin trimiterea materialelor la concursul **“*Școala și drepturile mele*”**, ca aceste materiale să fie postate/ arhivate, cu titlu gratuit (fără niciun fel de obligatie din partea organizatorului concursului) pe site-ul concursului.(cât şi pe alte site-uri care difuzează materiale video) şi pe orice alte canale media, dacă organizatorii acestui concurs consideră necesar acest lucru. Trimiţând un film, participanţii sunt de acord cu termenii şi condiţiile din acest Regulament şi se supun acestora, devenind singurii răspunzători pentru conţinutul şi tipul materialelor trimise. Participantul este unic responsabil pentru orice consecinţe directe sau indirecte care pot apărea ca urmare a participării la acest concurs.

Modalitatea şi perioada de desfăşurare a concursului este următoarea:

• până în data de 24.04. 2019, CD/DVD- ul cu filmul și formularele de înscriere se trimit pe adresa Colegiului Economic ”Dimitrie Cantemir”, Suceava, str. Profesor Leca Morariu, nr.17 A, Suceava. Pentru alte detalii – persoana de contact, coordonator proiect prof. Bejinariu Mărioara Cocuța, tel 0740 12 34 31.

• 26.04. – 30.04.2019, filmele care respectă Regulamentul de faţă şi care au fost selectate de către juriu, vor fi jurizate.

• Câştigătorii vor fi anunţaţi pe site-ul Colegiului Economic ”Dimitrie Cantemir”– în data de 3 mai 2019. Diplomele vor fi trimise la secretariatul școlilor partenere participante la concurs.